Viborger Samler, 1842-03-14
J Jrland synes den ministerielle Plan angaaende Forandring i Komlovene ikke at finde bifald hos noget Parti. J flere Stæder, navnligen i Belfast, ere Forsamlinger afholdte og Petitioner udkastede for at bevirke Korntoldens fuldstændige Afskaffelse. Paa den anden Side gjør en af de vigtigste Toryjournaler, DublinEvening Mail, opmærksom paa den alvorlige Ulempe, som den attraaede Forandring i Havretolden vil have for Jrland; – og Limerick-Chron., ligeledes et Toryblad, siger: "For den irske Grundeiendomsbesidder og Forpagter aabner sig nu en rædsom Udsigt til truende Fordærvelse, hvilken saafremt den projecterede Kornbill virkelig skulde erholde Lovskraft – maa bevirke en fuldstændig Omvæltning af den nubestaaende Maalestok for Grundrenten og andre Byrder i Jrland, og fremkalde almindelig Utilfredshed, Forvirring og Elendighed. Vimaae derfor endnu engang paa det alvorligste tilraade Regjeringen, saaledes at modificere den foreslaaede Told Scala, at den i det mindste yder det irske Agerbrug nogen Beskyttelse. United Service Gaz. gjør sig lystig over de Medailler, som Storherren har skjænket de engelske Matroser, og Marinere, der have deeltaget i det fyriske Felttog. Disse Medailler, siger den, ere omsider ankomne til England, og af hvilket Metal troe vore Læsere, at de bestaae? Af Kobber - en Medaille har neppe Værdien af 1/4 pence! Paa den ene Side af dette kostbare Tegn paa tyrkisk Taknemmelighed seer man Slottet St. Jean d'Acre, over samme en Fane og sex Stjerner; den anden Side fremstiller Sultanens Navneziffer. Præget er saa slet som muligt." – Admiralitetssecretairen J. Herbert har forelagt Underhuset Budget-Overslaget for Udgifterne til Marinen. Først androg han om en Bevilling af 1,436,629 Lstl. til Lønning for 32,500 Matroser og 10,500 Marinesoldater i Tjenesteaaret fra 31te Marts 1842 til 31te Marts 1843. Mandskabets Antal er uforandret, skjøndt færre Skibe ere i Tjenesten, men man har troet at burde complettere Stridstyrken paa de Skibe, der ere i activ Tjeneste. Skibsforraadet i Arsenalerne var ypperligt og fuldstændigt. Sir Charles Napier billigede den Forholdsregel kun med fuldstændig bemanding at sætte Skibe i Søen. Var det i Aaret 1840 kommet til Kamp imellem den franske og engelske Flaade, havde den britiske Flaade vistnok maattet bukke under for den franske, der stedse havde fuld bemanding. Commodoren udtalte sig dernæst om den Ulempe, der var forbunden dermed, at man kun satte bedagede Admiraler i Spidsen for de engelske Flaader." Der ere neppe 2 eller 3 Admiraler, som ikke trænge til os 3 Flagcapitainer af Erfaring og i en endnu kamp dygtig Alder; Admiralitetet ansætter os, for at passe paa Admiralerne. Rodney var 70 Aar gammel, da han vandt den herlige Seier over La Grasse; men da han var plaget af Gigt, kunde han ikke benytte Seieren. Da Lord Howe i en Alder af henved 70 Aar leverede Slaget 1794, lykkedes det 10 fiendtlige Skibe at undkomme. Som gammel Mand leverede Sir Rob. Calder Træfningen paa Høiden af Ferrol og tog kun 2 Skibe, endskjøndt han havde burdet tage 15 franske Linieskibe. Jngen Admiral har gjort sit Fædreland saa store Tjenester som Nelson, der 39 Aar gammel tilkæmpede sig Seieren ved Abukir, og i sit 47de Aar fandt Heltedøden ved Trafalgar. Nelsons egen Flagcapitain, Sir Thom. Hardy, har erklæret, at intet af de fornævnte Slag vilde have erholdt et saa glimrende Udfald, dersom Nelson havde været 60 Aar og derover gammel.